**Oppgaver til film 7: Vurdering og planlegging**

Oppgave 1

Hvorfor tror dere så mange er oppmerksomme på og overholder forskrift som omhandler 10% fravær i forhold til andre forskrifter?

Oppgave 2

Diskuter sammenheng mellom underveis og sluttvurdering og:

* Kompetanse/læringsgropa
* Dybdelæring
* Å lære å lære
* Verb og taksonomisk nivå

Oppgave 3

Undersøk hva læreplan i ett av dine undervisningsfag sier om vurdering. Undersøk også om du kan finne kjennetegn på måloppnåelse i faget. Link til disse ligger ofte i kolonnen til høyre i læreplan i fagene. Hva synes dere om beskrivelse av vurdering og kjennetegn på måloppnåelse?

Oppgave 4

Har dere forslag til hvordan man kan lage vurderinger som ivaretar prinsippene i fagfornyelsen?

Oppgave 5

Gjelder trinn 10: De fleste arbeider først etter nye fagplaner fra høsten 2021. Hvordan kan man sikre at prinsippene i fagfornyelsen ivaretas i arbeid etter gamle fagplaner skoleåret 2020/21? For eksempel forståelsen av kompetansebegrepet?

Oppgave 6

Tenk tilbake til oppgave 5 til den første filmen. Tenker dere at ønskene dere har for fremtidens skole kan bli med inn i planlegging av året? Hvorfor eller hvorfor ikke?

Oppgave 7

Planlegging av undervisningsøkt

|  |  |  |
| --- | --- | --- |
| Tema: |  | |
| Kompetansemål: | Verb | Substantiv |
| Kompetansemål i andre fag: | Verb | Substantiv |
| Tverrfaglige temaer eller grunnleggende ferdigheter | Tema | Ferdighet |
| Forventet læringsutbytte for økt | Verb (taksonomisk nivå) | Substantiv |
| Vurdering av kompetanse etter økt |  | |
| Føraktivitet |  | |
| Hovedaktivitet |  | |
| Etteraktivitet |  | |
| Etterarbeid: |  | |

Oppgave 8

Planlegging av lengre periode: Bruk UDIRs planleggingsverktøy til å planlegge lengre perioder. Husk gjerne prinsipper for baklengs planlegging. Gjelder trinn 10: Dersom du ikke underviser noen fag etter nye fagplaner, gå videre til oppgave 9:

Steg 1: Beskriv forventet læringsutbytte:

Kunnskaper, ferdigheter og forståelse

Steg 2: Bestem hvordan elevene skal dokumentere kompetansen og hvordan den skal vurderes

Oppgaver og vurderingskriterier

Steg 3: Planlegg undervisningstimene

Læringsaktiviteter, tekstutvalg, undervisning, filmer, klassebesøk

Merk: Baklengs planlegging er ment som et forslag. UDIRs planleggingsverktøy er digitalt og fleksibelt. Du velger selv rekkefølge i planleggingen din.

Oppgave 9: Alternativ

Dersom ikke du underviser etter ny læreplan i fag så vil ikke planleggingsverktøyet fungere. Hvordan utformer dere vanligvis årsplan og må dette endres med innføring av fagfornyelsen? Kan prinsipper fra baklengs planlegging integreres i arbeidet med årsplan? Begynn planlegging av året, bruk gjerne tabellen under som støtte dersom du ønsker å integrere prinsipp om baklengs planlegging.

|  |  |  |  |
| --- | --- | --- | --- |
| **Periode** | **1. Mål**  -Hva skal læres?  -Hvilke kompetansemål utledes målene fra?  -Kompetansemålenes verb og substantiv? | **2. Vurdering**  -Hvordan kan elevene vise kompetanse?  (at de kan tilegne og bruke kunnskap og ferdigheter) | **3. Undervisning** **og ressurser**  -Hva skal til for at elevene skal oppnå målene og vise kompetanse? |
|  |  |  |  |
|  |  |  |  |
|  |  |  |  |

**Lykke til!**